
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 19 septembrie 2013

Nr.4C-9/160
RAPORT

asupra propunerii legislativă pentru modificarea şi completarea Legii nr.1/2011 a educaţiei naţionale, 
cu modificările şi completările ulterioare
 (Plx. 198/2013)

1. În baza prevederilor art. 95 din Regulamentul Camerei Deputaţilor, republicat, cu adresa nr. Plx. 198 din 25 iunie 2013, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă pentru modificarea şi completarea Legii nr.1/2011 a educaţiei naţionale, cu modificările şi completările ulterioare.


Pentru întocmirea raportului, Comisia a analizat avizele primite de la Comisia juridică, de disciplină şi imunităţi, Comisia pentru muncă şi protecţie socială, avizul Consiliului Legislativ, precum şi avizul Consiliului Economic şi Social.

Propunerea legislativă are ca obiect de reglementare completarea articolului 301 din Legea educaţiei naţionale nr. 1/2011, cu modificările şi completările ulterioare, cu un nou alineat, în sensul stabilirii condiţiilor necesare pentru ocuparea funcţiei didactice de asistent universitar din cadrul Facultăţilor de Medicină, Secţiile de asistenţă medicală generală şi nutriţie şi dietetică, pentru specialităţile clinice.

2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din 29 membri ai Comisiei. 


4. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi: domnul Tudor Prisecaru - secretar de stat şi domnul Ioana Groza – director în cadrul Ministerului Educaţiei Naţionale, doamna deputat Camelia margareta Bogdănici - iniţiator.


5. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este prima Cameră sesizată.


În urma dezbaterii, în şedinţele din 10 şi 18 septembrie 2013, Comisia a propus, cu 12 voturi pentru respingere, 4 voturi împotriva respingerii şi o abţinere, respingerea propunerii legislative, din următoarele considerente:

- prevederile iniţiativei legislative intră în contradicţie cu alte prevederi din Legea educaţiei naţionale nr. 1/2011, cu modificările şi completările ulterioare;


- norma propusă reprezintă o excepţie de la regula instituită prin Legea educaţiei naţionale nr. 1/2011, cu modificările şi completările ulterioare, ceea ce ar crea o discriminare între candidaţii la funcţia de asistent universitar din învăţământul superior românesc.



    PREŞEDINTE 



                   


            SECRETAR

     Angel TÎLVĂR                                                                               Victor CRISTEA

